ΓΡΑΠΤΗ ΕΡΩΤΗΣΗ E-0628/00

υποβολή: Erik Meijer (GUE/NGL) προς το Συμβούλιο

(2 Μαρτίου 2000)

Θέμα: Κοσσυφοπέδιο: η κατακύρωση της αλήθειας για τις μαζικές δολοφονίες του Ιανουαρίου 1999 στο Ραστακ βάσει της εκθέσεως της Δρ. Helena Randa, παρατηρητού της ΕΕ στην Πριστίνα.

1. Ενθυμείται το Συμβούλιο την είδηση σύμφωνα με την οποία στις 15 Ιανουαρίου 1999, ο σερβικός στρατός εισέβαλε στο χωριό Ρατσακ του Κοσσυφοπεδίου, απήγαγε κατόπιν 45 ανήκοντες στην αλβανική πληθυσμιακή ομάδα άνδρες των οποίων αργότερα ανευρέθηκαν τα πτώματα και ότι αυτή η εγκληματική πράξη αποτέλεσε το έναυσμα του πολέμου του 1999 στο Κοσσυφοπέδιο;

2. Έχει πληροφορηθεί το Συμβούλιο την ανακοίνωση προς τον τύπο που παραχώρησε τον Μάρτιο του 1999 η Δρ. Helena Randa, μέλος της προσκληθείσας εκ μέρους της ΔΑΣΕ ομάδος ξένων παρατηρητών της Ευρωπαϊκής Ένωσης στην Πρίστινα η οποία στις 22 Ιανουαρίου 1999 διενήργησε νεκροψία σε 40 πτώματα και διατύπωσε σοβαρότατες επιφυλάξεις για την αξιοπιστία της ισχύουσας τη στιγμή εκείνη απόψεως όσον αφορά το ζήτημα της προαναφερθείσας μαζικής δολοφονίας;

3. Έχει το Συμβούλιο στη διάθεσή του περισσότερο λεπτομερή έκθεση της Δρ Randa και της ομάδος της ή άλλης επίσημης πηγής; Μπορεί να έχει πρόσβαση το κοινό στην ή στις εκθέσεις αυτές;

4. Μπορεί να αναφέρει το Συμβούλιο εάν εισακούσθηκε η σύσταση που διατυπώνεται εμμέσως στην έκθεση της Δρ Randa, δηλαδή ότι για να σχηματισθεί πλήρης εικόνα των γεγονότων του Ρατσακ πρέπει πρώτα να διεξαχθεί εμπεριστατωμένος αστυνομικός έλεγχος;

5. Εάν η απάντηση στο ερώτημα 4 είναι καταφατική, είναι διαθέσιμα τα πορίσματα; Εάν όχι, για ποιό λόγο οι συστάσεις αυτές δεν εισακούσθηκαν (ακόμα);

6. Διαθέτει το Συμβούλιο αντίγραφα των εκθέσεων νεκροψίας που διενεργήθηκε επί των αμάχων θυμάτων του Ρατσακ όπως αναφέρεται στην έκθεση της Δρ Randa;

7. Προτίθεται το Συμβούλιο, προκειμένου να αποκλιμακωθούν οι εντάσεις στην εν λόγω περιοχή, να προωθήσει την διεξαγωγή διεξοδικότατης έρευνας σχετικά με την πραγματική εντολή για την μαζική εκτέλεση στο Ράτσακ και να δημοσιεύσει τα αποτελέσματα της έρευνας, ακόμα και αν αυτά απέχουν παρασάγγας από τις ερμηνείες που κοινοποιήθηκαν όταν ανακαλύφθηκαν τα πτώματα;

Απάντηση

(8 Ιουνίου 2000)

Το Συμβούλιο εξέφρασε κατά την περίοδο των γεγονότων την βαθεία αγανάκτησή του για τη μαζική δολοφονία στο Ρατσάκ. Το Συμβούλιο γνωρίζει τις εκθέσεις που δημοσιεύθηκαν στον τύπο τον Μάρτιο του 1999, και στις οποίεςπογραμμίζεται ότι δενπάρχουν ενδείξεις ότι τα θύματα δεν ήταν άοπλοι πολίτες.

Η κα Carla Del Ponte, Eισαγγελέας του Διεθνούς Ποινικού Δικαστηρίου για την Πρώην Γιουγκοσλαβία (ICTY), δήλωσε στις 29 Σεπτεμβρίου 1999, μετά το διορισμό της, ότι το ICTY θα συνεχίσει να διερευνά τα εγκλήματα που διαπράχθηκαν κατά την ένοπλη σύρραξη στο Κόσοβο και ότι είναι αποφασισμένη να ασκήσει ποινική δίωξη τωνπευθύνων ενώπιον του Δικαστηρίου της Χάγης.

Η Προεδρία εκτιμά ότι η απαγγελία κατηγορίας, η οποία επιβεβαιώθηκε από το ICTY στις 24 Σεπτεμβρίου 1999, κατά του κ. Σλομποντάν Μιλόσεβιτς, Προέδρου της Ομοσπονδιακής Δημοκρατίας της Γιουγκοσλαβίας (FRY), του κ. Μιλάν Μιλουτίνοβιτς, Προέδρου της Σερβίας, του κ. Νικολά Σαΐνοβιτς, Αντιπροέδρου της Σερβίας, του κ. Ντραγκολιούμπ Οϊντάνιτς, Αρχηγού του Γενικού Επιτελείου των γιουγκοσλαβικών ενόπλων δυνάμεων και του κ. Βλάϊκο Στοϊλίκοβιτς,πουργού εσωτερικών της Σερβίας, για ανθρωποκτονία εκ προθέσεως, διωγμό και εκτόπιση στο Κόσοβο, καλύπτει και τις μαζικές δολοφονίες του Ρατσάκ

Το Συμβούλιο τονίζει την απόφαση των κρατών μελών της ΕΕ να συνεργασθούν πλήρως με το ICTY και να εκπληρώσουν τιςποχρεώσεις τους σύμφωνα με τα σχετικά Ψηφίσματα του Συμβουλίου Ασφαλείας του ΟΗΕ. Όπωςπενθύμισε ο Πρόεδρος του ICTY στις 31 Μαΐου 1999, η εν λόγω δέσμευση συνεπάγεται και ότι όλα τα κράτη και οργανώσεις που διαθέτουν πληροφορίες σχετικά με τα καταγγελλόμενα εγκλήματα εντός της δικαιοδοσίας του Δικαστηρίου θα πρέπει να τις διαβιβάσουν στον Εισαγγελέα. To Συμβούλιο, στο οποίοπέβαλε αναφορά η αποστολή των ανακριτικών εμπειρογνωμόνων, τήρησε τη δέσμευση αυτή διαβιβάζοντας τις εκθέσεις αυτοψίας σχετικά με τη μαζική δολοφονία του Ρατσάκ στο ICTY κατά τη γερμανική προεδρία το πρώτο εξάμηνο του 1999. Το Συμβούλιο δεν κρίνει σκόπιμο να διατυπώσει περαιτέρω σχόλια σχετικά με εκκρεμούσα νομική διαδικασία.